**Įsakymas**

**Dėl šildymo sezono pradžios**

2020 m. spalio 13 d. Nr. DV-639

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos šilumos ūkio įstatymo 13 straipsniu, Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 „Dėl šilumos tiekimo ir vartojimo taisyklių patvirtinimo“ (su visais aktualiais pakeitimais), 61, 63, 65, 66 punktais:

1. Nustatau 2020–2021 metų šildymo sezono pradžią Pasvalio rajono savivaldybės teritorijoje nuo 2020 m. spalio 15 d.:

1.1. Pasvalio rajono savivaldybės įstaigoms, įmonėms, kurių sąrašas patvirtintas Pasvalio rajono savivaldybės administracijos direktoriaus 2013 m. balandžio 10 d. įsakymu Nr. DV-268 „Dėl įstaigų ir savivaldybės įmonių, kurioms šildymo sezono pradžią ir pabaigą nustato Pasvalio rajono savivaldybės administracijos direktorius, sąrašo patvirtinimo“.

1.2. Šilumos vartotojai, kurie už šilumą atsiskaito pagal šilumos apskaitos prietaisus, išskyrus nurodytus 1.1 punkte, turi teisę patys nuspręsti dėl savo pastatų šildymo pradžios ir pabaigos, apie tai pranešę šilumos tiekėjui teisės aktų nustatyta tvarka.

2. Įpareigoju:

2.1. šio įsakymo 1 punkte nurodytų įstaigų vadovus užtikrinti Higienos normų reikalavimus dėl įstaigų temperatūrinio režimo, taupiai naudojant lėšas;

2.2. Pasvalio rajono savivaldybės administracijos Vietinio ūkio ir plėtros skyriaus vedėją Vaidotą Kuodį – vykdyti šio įsakymo įgyvendinimo kontrolę.

3. Pavedu Pasvalio rajono savivaldybės administracijos Bendrojo skyriaus vyriausiajai specialistei Astai Pagojienei:

3.1. su įsakymu per DVS supažindinti Pasvalio rajono savivaldybės administracijos Vietinio ūkio ir plėtros skyriaus vedėją Vaidotą Kuodį, Pasvalio rajono savivaldybės administracijos seniūnijų seniūnus.

3.2. Įsakymą paskelbti spaudoje ir Savivaldybės interneto svetainėje.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius Povilas Balčiūnas